
Narva Linnavalitsuse 07.11.2007.a. korralduse nr 1625-k muutmine

1. Asjaolud ja menetluse käik

Narva Linnavalitsuse 07.11 2007.a. korraldusega nr 1625-k olid Narva Jäähalli ruumid aadressil Narva, 26. juuli tn 4 antud tasuta kasutusse Narva Kutseõppekeskusele traditsioonilise „X Toidu- ja Jõulumessi“ läbiviimiseks 13.-15. detsembril. Narva Kutseõppekeskus palub luba kasutada antud ürituse korraldamiseks Narva Jäähalli asemel Narva Spordikooli Energia spordisaali. Narva Spordikooli Energia juhatus on kavandatavast üritusest teadlik ja nõus.
2. Õiguslikud alused

Vastavalt Haldusmenetluse seaduse § 64 lõikele 1 haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Sama seaduse    § 68 lõikele 2 haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus

Muuta Narva Linnavalitsuse 07.11.2007.a. korralduse nr 1625-k punkti 3 ja sõnastada see järgmises redaktsioonis: 

„Anda Narva Kutseõppekeskusele, registrikood 70005996, tasuta kasutusse Narva Spordikooli Energia spordisaali ruumid traditsioonilise „X Toidu- ja Jõulumessi“ läbiviimiseks 13.-15. detsembril 2007.a.“
4. Rakendussätted
4.1 Käesolev korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

